( 1084 ) 
D. — Dit es de conclusie van desen boeken. 
DERDE PARTIE. — LAATSTE HOOFDSTUK. 
Fo 354 vo. Nu es dit boec ten inde comen. 
Got gheve dat het mote vromen 
Hen allegadren die dit lesen, 
Also dat si geleeret wesen 
5 Van din exemplen die daerin 
Bescreven sijn om har gewin. 
Nu hebbie u met goeder trowen 
Die vite van der heilger vrowen 
Ten inde brachtt al sonder erink. 
10 Din selven wech din wilen ginc 
Die welgerakde iacobijn, 
Die se eer bescreef al in latijn, 
Hebbie gehouden overal, 
Alse igewele wel lijen sal 
15 Die hem op dat latijn verstaet; 
So dat ic sonder loes beraet 
Al dis geloves volcomen ben 
Dat ie eer dede in dat begen : 
Dat was dat ie volbrengen soude, 
20 Waert dats mi got gehingen woude, 
Der vrowen leven, dat ic u 
In didsehe al hebbe ontbonden nu. 
Nu dankie u, geweldech vader, 
Die hebt in u behout algader 
25 Dat leeft ende dat onlevende es, 
Geweldech got, u dankie des, 
Dat gi mi hebdt din spoet gegeven 
Dat ie en ben nit achter bleven 
Fo 355 ro, So noch van din gelover mijn, 
30 Ine waens wel al voleomen sijn. 
Oe dankic u, vrie edele magt, 
Die nu met allen saligen dragt 
Daerboven dat gebloijde rijs 
In dat verwende paradijs 
